Συντεταγμένες: 44°33′11″N 0°14′58″W﻿ / ﻿44.55306°N 0.24944°W﻿ / 44.55306; -0.24944

Το **Λανγκόν** (γαλλικά: *Langon*) είναι κοινότητα στη νοτιοδυτική Γαλλία, υπονομαρχία του νομού Ζιρόντ, στην περιοχή Νέα Ακουιτανία. Ο πληθυσμός ανέρχεται σε 7.375 κατοίκους (2017).

Οι κάτοικοί του ονομάζονται Λανγκοναί (ζ).

Γεωγραφικά στοιχεία
-------------------

Το Λανγκόν βρίσκεται στο νότιο τμήμα του νομού Ζιρόντ, 48 χιλιόμετρα νοτιοανατολικά του Μπορντώ, στην αριστερή όχθη του ποταμού Γαρούνα. Βρίσκεται κοντά στα σύνορα μεταξύ μιας αμπελουργικής περιοχής (Premières côtes de Bordeaux) και του δρυμού των Λαντ.

Η έκταση της κοινότητας είναι 13,71 τετραγωνικά χιλιόμετρα.

Ιστορία
-------

Θέση του Λανγκόν στο νομό Ζιρόντ
Η ιστορία της πόλης είναι συνδεδεμένη με την κοινότητα Μπαζάς, περίπου 15 χιλιόμετρα προς τα νότια, ένα σημαντικό στρατιωτικό και θρησκευτικό κέντρο από την Αρχαιότητα έως τον 18ο αιώνα, της οποίας το Λανγκόν είναι το λιμάνι στον ποταμό Γαρούνα, ανταγωνιστικό παλιά με το λιμάνι του Μπορντώ. Εκμεταλλευόμενο την προνομιακή του θέση γύρω από μια στροφή του ποταμού, το Λανγκόν έγινε μεγάλη αγορά στο δρόμο μεταξύ Μπορντώ και Αζέν. Ήδη από τον 12ο αιώνα υπήρχαν δύο ενορίες, η Νοτρ Νταμ και το Σαιν-Ζερβαί. Κατά τη διάρκεια της Γαλλικής επανάστασης, η ενορία του Σαιν-Ζερβαί του Λανγκόν σχημάτισε την πόλη Λανγκόν.

Το Λανγκόν βρίσκεται μέσα σε μια μεγάλη αμπελουργική περιοχή και από παλιά πλούτισε τόσο από την αμπελοκαλλιέργεια και οινοπαραγωγή όσο και από το λιμάνι, ευρισκόμενο στο σταυροδρόμι των αμπελώνων Γκραβ και Σωτέρν. Η ίδια η πόλη βρίσκεται στο έδαφος της αμπελουργικής περιοχής Γκραβ. Ενώ το Μπαζάς εισήλθε σε σχετική παρακμή από τον 18ο αιώνα, χάνοντας τη μητρόπολη του μετά την Επανάσταση, το δικαστήριο του και πολλούς τεχνίτες του, το Λανγκόν βίωσε μια εμπορική και βιομηχανική άνθηση. Το 1926, τα διοικητικά διαμερίσματα Μπαζάς και Λα Ρεόλ συγχωνεύτηκαν με εκείνο του Λανγκόν, και το Λανγκόν, ελαφρώς πιο πυκνοκατοικημένο, έγινε μία από τις υπονομαρχίες του νομού Ζιρόντ.

Πολιτιστικά, το Λανγκόν βρίσκεται στην περιοχή της Γασκώνης. Το όνομα της πόλης στα οξιτανικά είναι Lengon. Είναι μέρος της ιστορικής περιοχής Μπαζανταί.

Αξιοθέατα
---------

Το κυριότερο αξιοθέατο στην περιοχή είναι το κάστρο του Ροκταγιάντ, που βρίσκεται 7 χιλιόμετρα νότια του Λανγκόν, στην κοινότητα Μαζέρ, χαρακτηρισμένο ιστορικό μνημείο από το 1976.

* Κτήρια και μνημεία στο Λανγκόν
* Στο κέντρο του ΛανγκόνΣτο κέντρο του Λανγκόν
* Το κτήριο της ΥπονομαρχίαςΤο κτήριο της Υπονομαρχίας
* Πυλώνας παλιάς γέφυραςΠυλώνας παλιάς γέφυρας
* Η εκκλησία Σαιν-ΖερβαίΗ εκκλησία Σαιν-Ζερβαί
* Πολιτιστικό κέντρο Λε ΚαρμΠολιτιστικό κέντρο Λε Καρμ
* Μνημείο νεκρώνΜνημείο νεκρών
* Το κάστρο του ΡοκταγιάντΤο κάστρο του Ροκταγιάντ

Παραπομπές
----------

1. ↑  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.
5. ↑ . «insee.fr/fr/statistiques/4269674?geo=COM-33227».
6. ↑ . «habitants.fr/langon/services-publics».
7. ↑ . «fr.distance.to/Langon,Gironde,Nouvelle-Aquitaine,FRA/Bordeaux,Gironde,Nouvelle-Aquitaine,FRA».
8. ↑ . «archive.wikiwix.com/histoire de la Gironde» (PDF).
9. ↑ . «pop.culture.gouv.fr/notice/merimee/PA00083626».

Εξωτερικοί σύνδεσμοι
--------------------

* Η επίσημη ιστοσελίδα της κοινότητας Λανγκόν (γαλλικά)
* Η ιστοσελίδα του Γραφείου Τουρισμού (επιλογή γλώσσας)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4267014-7
* BNF: cb15256279h (data)

 |

 |